Published on :
বৈঠকত মন্ত্ৰী বৰুৱাই কয় যে অসমৰ মুখ্যমন্ত্ৰী ড০ হিমন্ত বিশ্ব শৰ্মাই আইটিআইৰ জৰিয়তে কেৰিয়াৰ গঢ় দিব বিচৰা সকলোৰে বাবে দক্ষতাৰ প্ৰশিক্ষণ উপলব্ধ হোৱাকৈ আই টি আইসমূহে প্ৰতিটো উন্নয়ন খণ্ড পৰ্যায়লৈকে গৈ কাম কৰাতো বিচাৰিছে।
মন্ত্ৰী বৰুৱাই উল্লেখ কৰে যে , নতুন শিক্ষা নীতিৰ নিয়ম অনুসৰি দক্ষতা শিক্ষাক প্ৰাথমিক প্ৰাধান্য দিয়াতো উচিত আৰু সেয়ে অসম চৰকাৰে দক্ষতা শিক্ষাৰ সৈতে জড়িত প্ৰতিটো দিশ শক্তিশালী কৰিবলৈ অহৰহ প্ৰচেষ্টা চলাই আছে।
মন্ত্ৰী বৰুৱাই কয় যে, "কাৰিকৰী শিক্ষাৰ মানদণ্ড শক্তিশালী কৰাৰ বাবে ইতিমধ্যে টাটা, এল এণ্ড টি আদি বিভিন্ন প্ৰতিষ্ঠানৰ সৈতে বুজাবুজি চুক্তিস্বাক্ষৰ কৰা হৈছে।" ব্যক্তিগত আইটিআই সমূহক অধিক সবল কৰাৰ ক্ষেত্ৰত মন্ত্ৰী গৰাকীয়ে কয় যে, "অতি শীঘ্ৰেই অসমত এক নতুন নীতি ৰূপায়ণ কৰা হ'ব আৰু দক্ষতা শিক্ষা খণ্ডত কাম কৰি থকা সকলো লোকক মই ব্যক্তিগতভাৱে আমন্ত্ৰণ জনাম।"
